# data[].attributes.attachment_link.title
Historien om Danmark: Vikingetiden | DRTV

# data[].attributes.attachment_link.description
Lars Mikkelsen fortæller om én af de mest berygtede tider i dansk historie; Vikingetiden. En epoke så fascinerende og krigerisk, at den til evig tid har placeret vores land på verdenskortet. Det er historien om, hvordan danske bønder bliver nogle af verdenshistoriens værste sørøvere. I England følger Lars Mikkelsen de spor som vikingerne efterlod.

# data[].attributes.attachment_link.title
3D-animation af vikingetidens kongsgård ved Tissø

# data[].attributes.attachment_link.readable_text
Hånd fra en vikingemand, cirka 55 år gammel.

Sygdomme i vikingetiden

Skeletter viser, at slidgigt i ryg, hænder og knæ plagede den almindelige vikingebonde. Mange vikinger gik også rundt med tandproblemer. Mere end en fjerdedel af befolkningen havde nemlig huller i tænderne (karies) eller tandtab. Fund af kranier viser, at langt de fleste vikinger manglede flere tænder. I flere tilfælde var der kun et par enkelte tilbage, da døden indtraf.

Der fandtes uden tvivl mange andre sygdomme, som også fik bugt med vikingerne. De kan bare ikke ses på knoglerne. Mulige kandidater er lungebetændelse og svært betændte sår, som op i nyere tid har krævet mange liv.
Læs om vikingernes udseende og hygiejne.
Fra Europas middelalder findes der flere skriftlige kilder, der beskriver, hvordan planter blev brugt til sygdomsbehandling. Desværre kan vi kun gisne om vikingernes viden om planter og deres helbredende virkning.

Hvor gamle blev vikingerne?

Det var hårdt at være viking. Børnedødeligheden var høj, så gennemsnitsalderen var lav. Overlevede man de første år, kunne man godt blive endda meget gammel. En del kvinder døde i barselssengen, men ellers blev kvinderne ofte lidt ældre end mændene. Sådan er det også i dag.

På videoen kan du se, hvordan forskerne analyserer et vikingeskelet i forhold til alder og slid.
Hvad spiste vikingerne?

Drabelige hug

På runesten og i forskellige skriftlige kilder kan man læse om blodige dramaer og forældre, som sørger over dræbte sønner. Det tyder på, at vold har været en væsentlig dødsårsag for en vikingemand. Vi finder også mandeskeletter med drabelige hugspor.

I filmen kan du se det drabelige hug i kraniet, som en sej viking har overlevet.
Læs om vikingernes mange togter.

Bækken fra en knap så heldig viking, som har fået et ordentligt hug i hoften.

# data[].attributes.attachment_link.description
Vikingernes levealder var lavere end vores. Få blev over 50 år. Mange led af tandproblemer og slidgigt.

# data[].attributes.headline
Hvor stort var Danmark i vikinge tiden, samfundsorden, slaver, lejesoldater og meget mere 

# data[].attributes.subject
Hvor stort var Danmark i vikinge tiden, samfundsorden, slaver, lejesoldater og meget mere 

# data[].attributes.attachment_link.readable_text
I vikingetiden var Danmark større end i dag. I Jylland gik landets grænse helt ned til floden Ejderen. Grænsen blev markeret af voldanlægget Dannevirke, hvis jordvolde og grave strakte sig over 30 kilometer tværs over Jylland fra marskområderne omkring Treene og Ejderen i vest til fjorden Slien i øst.

Frankiske kilder fra år 808 beretter om Kong Godfred, der ville befæste sit riges grænse mod syd med en mægtig forsvarsvold kun afbrudt af en port. Arkæologiske udgravninger har vist, at Dannevirke går endnu længere tilbage i tid, nemlig til 600-tallet.
Læs om vikingernes forskellige togter.

Områder i Norge og Sverige tilhørte Danmark

Danmark med østfold og vestfold samt Slesvig

Mod nord og øst lå Danmarks grænser ikke som i dag ned gennem Skagerrak, Kattegat og Øresund. Vestfold og Østfold omkring Oslofjorden i det nuværende Norge og Sveriges vestkyst var sandsynligvis en del af landet.

De frankiske rigsannaler beretter, at de danske konger i 813 drog med en hær til Vestfold, et område, som lå yderst mod nordvest i deres rige, for at sikre deres overherredømme her.
Læs hvordan vikingerne rejste rundt i verden.
Handelsmanden Ottar, der drog fra Norge gennem Danmark til Hedeby ved Dannevirke omkring 890 fortæller, hvordan han på sin rejse mod syd langs Sverige havde Danernes mark på bagbords side i tre døgn. Fra 970 til 1035 var det vestlige Norge i længere perioder under dansk herredømme.

Svend Tveskæg erobrer hele England

Knud den Stores rige.

Under Svend Tveskæg i slutningen af 900-tallet tog togterne til England igen fart, og Svend Tveskæg blev den første vikingekonge, som i 1013 erobrede hele England. Han blev anerkendt som Englands nye konge, men døde allerede året efter.
Vikingerne plyndrede kirker og klostre.
Svend Tveskæg lagde grunden til et dansk-norsk-engelsk Nordsøimperium, som hans søn Knud den Store efter ham udbyggede og cementerede. Knud den Store kaldte sig i et brev til det engelske folk i 1027: "Knud, konge over hele England og Danmark og over nordmændene og en del af sveerne (Sverige)".

Efter Knuds død i 1035 fulgte to af hans sønner ham kortvarigt på Englands trone frem til 1042, hvorefter Nordsøimperiet faldt fra hinanden.
Vikingernes farefulde færd til Østeuropa og Rusland.

Danmarks befolkning var mindre

Ved hjælp af blandt andet arkæologiske fund og metoder mener man i dag, at befolkningen i det nuværende danske område var på ca. 500.000 mennesker omkring år 800. Befolkningen voksede støt frem til 1200-tallet, hvor den rundede ca. 1. mio.

# data[].attributes.attachment_link.description
I vikingetiden var Danmark større end i dag. Grænsen blev markeret af befæstningsanlægget Dannevirke.